cyanic-selkie/wikianc huggingface dataset:
Թրիքի
False Idols, կյանքի իրադարձություններ, Ununiform (2011-այժմ)
2013 թվականի փետրվարին Թրիքին հայտարարեց նոր ալբոմի թողարկման մասին՝ «False Idols»: Ալբոմը շարունակությունն է իր 2010 թվականի «Mixed Race»-ի, որում առանձնահատուկ տեղ են զբաղեցնում Փիթըր Սիլբըրմենը, Ֆիֆի Ռոնգը, Ննեկան։ Թրիքին հայտարարություն արեց ալբոմի վերաբերյալ. «Ես պաշտում եմ այս նոր ալմոբի յուրաքանչյուր երգը։ Ինձ հետաքրքիր չէ՝ մարդիկ կհավանեն, թե ոչ։ Ես անում են այն, ինչ ուզում եմ անել, այն, ինչ արեցի իմ առաջին ձայնագրության հետ։ Դա ինձ դարձրեց այն, ինչ սկզբում էի։ Ինձ համար միևնույն է, եթե մարդիկ դա չհավանեն, որովհետև ես այնտեղ եմ, ուր նախկինում էի» ։
2014 թվականի գարնանը հայտարարվեց, որ Թրիքին մինչև 2014 թվականի ամառ Եվրոպայով մեկ ելույթ է ունենալու մի շարք փառատոների՝ ներառելով Քընթրոլ Դեյը Ռումինիայում, Քուլող Քաֆեի փառատոնը Բելգիայում, Փոսթիվուս փառատոնը Լատվիայում և Գելթրես Փարքլենդս Ֆեսթիվըլ փառատոնը Անգլիայում։
Թրիքին 2014 թվականի հունիսին հայտնեց նոր ալբոմի մասին՝ վերնագրված «Adrian Thaws»: Այն թողարկվել է 2014 թվականի սեպտեմբերի 8-ին ։ «Skilled Mechanics»-ը թողարկվել է 2016 թվականի հունվարին ։ Նույն ամսում թողարկվեց մի երգ, որը Թրիքին գրել էր Massive Attack-ի 3D-ի հետ ։
Նրա 13-րդ պաշտոնական ալբոմը՝ «Ununiform»-ը, թողարկվեց 2017 թվականի սեպտեմբերի 22-ին և առանձնացավ Էյժա Արջենթոյի, Էվըլըն Լըրքսի, և Մարթինա Թոփլի-Բըրդի հետ համագործակցությամբ, ինչպես նաև Հոլի '«'Doll Parts»'' երգի քավըր տարբերակով ։
Բլինքը՝ Bonnier Books UK-ի տպագրիչ, ձեռք է բերել Թրիքիի ինքնակենսագրությունը։ Խմբագիր Քերի Շարփը ձեռք բերեց K7-ից համաշխարհային իրավունք (երաժշտական անկախ կազմակերպություն, որի գլխավոր շենքը գտնվում է Բեռլինում, որտեղ Թրիքին հիմա ապրում է) ։ Գիրքը դեռևս վերնագրված չէ և կվաճառվի 20 ֆունտ ստերլինգով 2019 թվականի հոկտեմբերին ։
Նրա մինի ալբոմը՝ 20,20-ը, թողարկվեց 2020 թվականի մարտի 6-ին։ Նրանում առանձնահատուկ տեղ է զբաղեցնում «Lonely Dancer» երգը՝ ձայնագրված երգչուհի Անիկայի հետ ։ Նա նախկինում աշխատել է Բիքի հետ 2010 թվականին ։ Թրիքիի հաջորդ ալբոմը՝ «Fall to Pieces»-ը, պլանավորված է թողարկել սեպտեմբերին ։
Լրատվամիջոցների մտահոգություններ
Երբ «Pre-Millenium Tension»-ը թողարկվեց 1996 թվականին, Թրիքին զայրացած էր բրիտանական մամուլով, մասնավորապես «The Face» ամսագրի կողմից գրված հոդվածներով։ «The Face»-ը հավատացած էր, որ «Maxinquaye»-ն ավելի շատ դուետ էր, քան սոլո նախագիծ ։ The Face-ը հրապարակեց մի հոդված՝ հայտարարելով, որ վոկալիստ Մարթինա Թոփլի-Բըրդը պետք է միայնակ մեծացներ երեխային, որի հայրը Թրիքին էր ։
Թրիքին նաև մտահոգված էր մեդիայի ռասայական կարծրատիպերով ։ «The Naked & Famous» փաստավավերագրական ֆիլմում նա պնդում էր, որ լուսանկարիչները կամենում էին, որ նա լուսանկարներում խոժոռվի։ Նա «The Big House» ամսագրում ավելի մեղմ դեմքի արտահայտությամբ է։ «Tricky Kid» երգում նա գրում էր. «Քանի դեռ դուք համեստ եք, թույլ տվեք ձեզ ջունգլիի արքա զգալ»։
Իր ստեղծագործություններում նա անորոշ է դարձրել հիփ-հոփում առկա պարզ գենդեռային սահմանումները։ Չնայած իր դեբյուտային ալբումի՝ «Maxinquaye»-ի վրա ծանր ազդեցություն է ունեցել ամերիկյան հիփ-հոփը, նա պայքարել է տիպիկ գենդեռային դրսևորումների դեմ, օրինակ՝ իր ալբոմի նկարի մի կողմում կնոջ պես հագնվելով ։
Այլ նախագծեր և ֆիլմային կարիերա
Թրիքին երկրորդական դերերով է հանդես եկել մի շարք ալբոմներում՝ ներառյալ «Live»-ի 5-րդ ստուդիո ալբոմը ՝ «V».: Այս համագործակցության շնորհիվ Թրիքին և Լայվի գլխավոր երգիչ Էդ Կովալչիկը ընկերացան, նույնիսկ Կովալչիկն իր վոկալով ամբողջացրեց «Evolution Revolution Love» երգը Թրիքիի «Blowback» ալբոմից։
Թրիքին նաև բազմաթիվ ֆիլմերում է հանդես եկել։ Նա 1997 թվականին Լյուկ Բեսոնի «Հինգերորդ Տարրը» ֆիլմում կարևոր դեր է ստանձնել՝ խաղալով «Աջ-թևի» կերպարը չար բիզնեսմեն պրն. Զորգի մոտ ։
2004 թվականի Օլիվիե Ասայայի «Մաքրություն» ֆիլմում է նաև խաղացել, կարևոր դեր է ունեցել Թուլի «Parabol/Parabola» երգի տեսահոլովակի։ Ասեկոսեներ էին պտտվում, թե Թրիքին փոքրիկ դերով հանդես է եկել Ջոն Վուի 1997 թվականի «Առանց դեմքի» ֆիլմում, սակայն նա ժխտել է այդ լուրը, թեպետ նրա սինգլը՝ «Christiansands»-ը, ֆիլմում նկատելի է ։ Թրիքին նաև հանդես է եկել որպես ֆինն երաժիշտ, ով սիրում և վերջ է դնում սիրային հարաբերությունները գլխավոր կերպարի՝ Լիննի հետ, ամերիկյան «Ընկերուհիներ» սիթքոմում։
2001 թվականին Թրիքին օնլայն գովազդներում է երևան գալիս «We Deliver» վեբ շարքի համար, որը Նյու Յորքում մարիխուանա առաքող ծառայության մասին էր։ Չնայած նա ոչ մի կադրում չի երևում, գովազդում կարծես թե նա է հաճախորդը ։
«Brown Punk» անվամբ ձայնագրական լեյբլի հիմնումը հայտարարվեց 2007 թվականի կեսերին, որը համագործակցություն էր Թրիքիի ու «Island Records»-ի գործադիր տնօրեն Քրիս Բլեքուելի հետ։ Այդժամ Թրիքին ասել է. «Brown Punk»-ը իրենից ներկայացնում է մի դրական շարժում, որտեղ դուք կգտնեք ինտելեկտուալներին աշխատող դասակարգի հետ, ռոքը ռեգիի հետ միախառնված և ինդին էմոյի հետ պարուրված»։ «Dirty», «The Gospel», «Laid Black» մեքսիկական խումբը, «My Black Heart Machine»-ը պայմանագիր կնքեցին լեյբլի հետ, սակայն 2013 թվականի հոկտեմբերից լեյբլը կարծես թե ակտիվ չէ ։
Անձնական կյանք
Թրիքին պնդում էր, որ նա «շատ բաների միջով է անցել». «Ես տեղափոխվել եմ մի ընտանիքից մյուսը, մինչև 16 տարեկանը երբեք չեմ մնացել միևնույն տանը, ուր ծնվել եմ... Դա նորմալ չէ։ Այս ամենը կապված է իմ դաստիարակության հետ... Ինչ-որ տեղ մնալ 3 տարի, այնուհետև գնալ ուրիշ տեղ կրկին 3 տարի... Հորեղբայրներս սրիկաներ են։ Այս ամեն ինչը... Ես բավականին դիսֆունկցիոնալ ընտանիք ունեմ...Չգիտեմ, թե ինչու են իմ ընտանիքում մայրերը թողնում երեխաներին տատիկների հոգածությանը» ։
Թրիքին հորական կողմից 14 հարազատ քույրեր/եղբայրներ ունի ։
Թրիքին կարճատև սիրավեպ է ունեցել իսլանդացի երգիչ, երգերի հեղինակ Բյորկի հետ 1990-ականներին։ Երբ 2013 թվականի կեսերին հարցնում էին զույգին սիրավեպի մասին, Թրիքին պատասխանում էր. «Ես լավը չէի Բյորկի համար, ես համապատախան չէի նրան։ Ես կարծում եմ, որ նա ուշադիր էր իմ նկատմամբ, նա իմ մասին հոգ էր տանում, այդպես չէ՞» : 1998 թվականի սկզբին նա նաև կարճատև ամուսացել էր Կարմեն Էյոգոյի հետ Լաս Վեգասում ։
Թրիքին ունի մեկ դուստր՝ Մինա Մեյզին՝ ծնված 1995 թվականի մարտի 19-ին, նրա մայրը Մարթինա Թոփլի-Բըրդն է՝ երաժիշտ, ում հետ Թրիքին ծանոթացել է, երբ Թոփլին նստած է եղել Թրիքիի տան մոտ։ Մեյզին դեպրեսիայով էր տառապում, նա ինքնասպանություն է գործել 2019 թվականի մայիսի 8-ին։ Դստեր մահվան մասին Թրիքին ասել է. «Թվում է, թե մի աշխարհում եմ գտնվում, որը գոյություն չունի՝ իմանալով, որ այլևս ոչինչ նույնը չի լինի։ Ոչ մի բառ կամ տեքստ չի կարող իրապես բացատրել, թե որքան դատարկ է հոգիս» ։
2015 թվականին Թրիքին տեղափոխվել և ապրում է Բեռլինում ։
Արտաքին հղումներ
Կատեգորիա:Անգլիացի ռեփերներ Կատեգորիա:Անգլիացի երաժիշտներ ըստ ժանրի Կատեգորիա:Անգլիացի երգիչներ Կատեգորիա:Անգլիացի դերասաններ Կատեգորիա:Անգլիացի պրոդյուսերներ Կատեգորիա:Բեմական կեղծանուններ
Գորիխովո
Գորիխովո (Горіхове), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գորիխովո գյուղում բնակվում էր 135 մարդ։ Բնակավայրը զբաղեցնում է 0,819 կմ² տարածք։ Բնակչության խտությունը կազմում էր 164,84 մարդ/կմ²։
Կրինիչկի (Միլլերովսկի շրջան)
Կրինիչկի (Кринички), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տրենևսկի գյուղական համայնքի կազմի մեջ։
Սրտաքին հղումներ
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Փարթոններ
Փարթոններ (part մաս), ուժեղ փոխազդող տարրական մասնիկների՝ հադրոնների կառուցվածքի տարրեր։ «Փարթոն» հասկացությունը 1969 թվականին մուծել է Ռիչարդ Ֆեյնմանը՝ պրոտոններից և նեյտրոններից՝ բարձր էներգիայի էլեկտրոնների ցրման դիտվող հատկությունները բացատրելու համար։ Ըստ փարթոնային մոդելի՝ այն դեպքում, երբ ցրման պրոցեսում մեծ իմպուլս է փոխանցվում, պրոտոնի (կամ մեկ ուրիշ հադրոնի) կառուցվածքը կարելի է դիտարկել որպես միմյանց հետ չփոխազդող կետային մասնիկների՝ փարթոնների համախումբ։ էլեկտրոնը ցրման ընթացքում փոխազդում է միայն որոշակի փարթոնների հետ։ Ուժեղ փոխազդեցությունների տեսության՝ քվանտային քրոմադինամիկայի տեսանկյունից, փարթոնները նույնացվում են հադրոնների կազմի մեջ մտնող քվարկների և գլյուոնների հետ, իսկ ցրման փարթոնային մոդելը համարվում է այդ տեսության որոշակի մոտավորություն։
Կատեգորիա:Տարրական մասնիկներ Կատեգորիա:Հադրոններ
Այխախ
Այխախ (Aichach ), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 20 866 մարդ (ըստ 2010 թվականի դեկտեմբերի 31-ի). Տարածքը կազմում է 92,97 կմ²։ Պաշտոնական կոդ՝ 09 7 71 113։
Ծանոթագրություններ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Կրասնոարմեյսկի (Յուժնենսկի գյուղական բնակավայր)
Կրասնոարմեյսկի (Красноармейский), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Յուժնենսկի գյուղական համայնքի կազմի մեջ։
Կատեգորիա:Ռոստովի մարզի Մարտինովսկի շրջանի բնակավայրեր Կատեգորիա:Ռուսաստանի ավաններ
Սլովեչանսկ-Օվրուչանսկի բլրաշար
Սլովեչանսկ-Օվրուչանսկի բլրաշար, բլրաշար է տեղաբաշխված Ուկրաինայի և Բելառուսի սահմանին Ժիտոմիրի մարզի տարածքում։ Իրենից ներկայացնում է բլրոտ շղթա, որը տարածվում է արևմուտքից արևելք մոտ 50 կմ, և ունի 5 կմ լայնություն արևելքում և մինչև 15-20 կմ արևմուտքում։ Ամենաբարձր կետը 316 մետր է ծովի մակերևույթից, գտնվում է Օվրուչի շրջանի Գորոդեց գյուղում։ Բլրաշարի անվանումը ծագում է Սլովեչնո գյուղից և Օվրուչ քաղաքից։
Սլովեչանսկ-Օվրուչանսկի բլրաշար բարձրանում է նրան շրջապատող Պոլեսյան ցածրավայրի վրա, նրանից առանձնանալով սարավանդով։ Հարաբերական բարձրությունը շրջապատող տարածքից կազմում է 50-60 մ։ Բլրաշարի հարավային ստորոտները զառիվեր են, հյուսիսայինները ավելի զառիկող։ Բլրաշարի մակերևույթը բլրոտ է, կտրտված ձորակներով, որոնց խորությունը հասնում է մինչև 20-25 մ։
Կատեգորիա:Ուկրաինայի աշխարհագրություն Կատեգորիա:Լեռնաշղթաներ այբբենական կարգով
Կենովո (գյուղ, Դուխովշչինսկի շրջան)
Կենովո (Кеново), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Մինաս վարդապետ Տիգրանյան
Մինաս Վարդապետ Տիգրանյան, Խարբերդցի, հայ ազգային-ազատագրական շարժման գործիչ։ Իսրայել Օրու մերձավոր զինակիցը։ Եպիսկոպոս (1716):
Կենսագրություն
1680 թվականին ընդունել է կուսակրոնություն, 1684 թվականին դարձել Արցախի Մեծարանք գավառի Ս․ Հակոբա վանքի վանահայր։ 1699 թվականին մասնակցել է Անգեղակոթի ժողովին, որտեղ նշանակվել է Իսրայել Օրու ուղեկիցն ու գործընկերը՝ վերջինիս եվրոպական առաքելությունում։ Իսրայել Օրու հետ եղել է Պֆալցում (1699), Ֆլորենցիայում և Հռոմում (1700), Մոսկվայում (1701)։ Մասնակցել է Ռուսաստանի օգնությամբ Հայաստանն ազատագրելու նպատակով ռուսական արքունիքի հետ վարվող բանակցություններին։ Իսրայել Օրու մահից (1711) հետո շարունակել է նրա գործը, հիմնականում միջնորդի դեր կատարել ռուսական կառավարության և հայ ազատագրական գործիչների միջև։ Ռուսական կառավարության հանձնարարությամբ Պետրոս 1-ինի պարսկական արշավանքից առաջ, 1715-1716 թվականներին եղել է Անդրկովկասում, այցելել Գանձասար և Էջմիածին։ 1716 թվականին Աղվանից կաթողիկոս Եսայի Հասան-Ջալալյանը Մինաս Վարդպետին ձեռնադրել է եպիսկոպոս և նշանակել Ռուսաստանի հայերի հոգևոր առաշնորդ։ Մասնակցել է Պետրոս I-ի պարսկական արշավանքին (1722)։ 1720-ական թվականներին ծավալված հայ ազատագրական շարժումների ժամանակ, ռուսական արքունիքում ներկայացրել և պաշտպանել է ազատագրական պայքարի ելած հայ ժողովրդի շահերը։ 1740 թվականի ապրիլին ընդունել է ուղղափառություն։
Գրականություն
Կատեգորիա:Հայ քաղաքական գործիչներ Կատեգորիա:Սյունիքի ազատագրական պայքար (1722-1730) Կատեգորիա:Հայ եպիսկոպոսներ
(9641) Դիմազիեր
(9641) Դիմազիեր (Demaziere), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 12-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,452402 ա. մ., առավելագույնը մոտենում է 2,1236 ա. մ. հեռավորության վրա և հեռանում 2,7812 ա. մ. ։ Արեգակի շուրջ մեկ ամբողջական պտույտ է կատարում 1402,77 երկրային օրվա ընթացքում, իր ուղեծրով շարժվելով միջինում 0,256635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,75° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1760) Սանդրա
(1760) Սանդրա (Sandra), աստերոիդ աստերոիդների հիմնական գոտում։ Հայտնաբերվել է 1950 թվականի ապրիլի 10-ին Էռնեստ Ջոնսոնի կողմից Յոհանեսբուրգում ։
Միջին հեռավորությունը Արեգակից կազմում է 3,148686 ա. մ., առավելագույնը մոտենում է 2,7464 ա. մ. հեռավորության վրա և հեռանում 3,5509 ա. մ. ։ Արեգակի շուրջ մեկ ամբողջական պտույտ է կատարում 2040,76 երկրային օրվա ընթացքում, իր ուղեծրով շարժվելով միջինում 0,176405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,43° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Էռնեստ Ջոնսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրատյակշա
Պրատյակշա (սանսկր․ प्रत्यक्ष, pratyaksa - ակնհայտ, աչք զարնող, տեսանելի, ընկալելի), հնդկական կրոնա-փիլիսոփայական համակարգերում տրամաբանության և էպիստեմոլոգիայի առաջին տերմին, անմիջական, զգայական ընկալում, որն առաջանում է զգայարանների և նրա օբյեկտների շփման շնորհիվ (ինդրիյա-արտխա-սանիկարշա՝ զգայարաններ-օբյեկտ-շփում)։ Գոյություն ունեն գիտակցության տարբեր մակարդակներ․ Քանի որ զգայարանները կատարյալ չեն, աշխատում են ընկալման նեղ շրջանակում, հետևաբար նրանց միջոցով ստացված գիտելիքը կատարյալ չէ ։
Կիրառություն
Գործնականում բոլոր դպրոցները պրատյակշան համարում են պրամանաներից մեկը։ Պրատյակշայի մասին ուսմունքը մշակվել է Դիգնագայի դպրոցում, ինչպես նաև նյայա և վայշեշիկա համակարգերում։
Նյայայում
Պրատյակշան նյայայի փիլիսոփայության մեջ համարվում է ճանաչողության ինքնուրույն աղբյուր։ Այն կապված է զգայարանների հետ և կարող է լինել արտաքին (տեսողություն և լսողություն) կամ ներքին (ինտելեկտ-մանաս) ։
Բուդդիզմում
Բուդդիստական գնեոսոլոգիայում պրատյակշան (ընկալում) հավաստի գիտելիքի երկու աղբյուրներից մեկն է (երկրորդը եզրակացությունն է)։ Բուդդիզմում ընկալումը մաքուր զգայություն է, որը բացարձակապես ազատ է մտածողությունից, հետևաբար նաև՝ աճպարարությունից։ Մաքուր ընկալման ֆունկցիան նրանք հանգեցնում էին իրենց գործողությունների ոլորտում ընկալվող օբյեկտի առկայության ազդանշանների նկատմամբ զգայարանների ազդակին (ռեակցիային)։ Ընկալումը ամեն գիտելիքի պարտադիր պայմանն է, բայց, քանի որ նրանում չի մասնակցում դատողությունը, ապա նրա արդյունքը անբացատրելի է, սա «ճշմարիտն է իր մեջ»։ Մաքուր ընկալումը մտածողության ոլորտի հետ կապում է արդյունավետ երևակայությունը, որը գալիս է անմիջականորեն մաքուր ընկալման ակտից հետո և կառուցում է ճանաչողության օբյեկտի պատկերը, որը արտահայտվում է «սա կով է» դատողության մեջ։
Դհարմակիրտին չորս տիպի ընկալում էր առանձնացնում․
Յոգայում
Պրատյակշան ուղիղ, անմիջական ընկալումն է, որը չափազանց կարևոր ձեռքբերում է յոգերի համար, քանի որ նրանք չեն կարող չափազանց վստահել իրենց դատողություններին և գիտակցության միջամտությանը ։
Վեդանտայում
Պրատյակշան վեդանտայում, ինչպես և յոգայում ատմանի ուղիղ ընկալումն է, ինտուիցիան ։
Ծանոթագրություններ
Կատեգորիա:Հնդկական փիլիսոփայություն Կատեգորիա:Կրոն Կատեգորիա:Հասկացություններ Կատեգորիա:Ընկալում Կատեգորիա:Յոգա Կատեգորիա:Նյայա Կատեգորիա:Սանսկրիտերեն բառեր և հասկացություններ Կատեգորիա:Վեդանտա Կատեգորիա:Ուպանիշադներ Կատեգորիա:Ճանաչողություն
Կաբա (Սադրայի վտակ)
Կաբա (Каба), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սադրա գետի ձախ ափով՝ 11 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Իվան Կարատագին
Իվան Ալեքսանդրովիչ Կարատիգին, ռուս ֆուտբոլիստ, պաշտպան։
Կարիերա
Վլադիմիրսկի Տորպեդո ակումբի սան է։ Առաջին մարզիչը եղել է Ն․ Ա․ Լատինը։ Մանկուց սովորել և միասին ընկերություն է արել է Ռուսաստանի հավաքականի նախկին ֆուտբոլիստ Դենիս Եվիսկովի հետ։ Հանդես է գալիս կենտրոնական կիսապաշտպանի դիրքով։ Իր նորամուտը կատարել է 1999 թվականի հունիսի 10-ին՝ Սպարտակ Չուկոտկա ակումբի դեմ խաղում։ Առաջին գոլը Տորպեդո ակումբում խփել է 2002 թվականի հոկտեմբերի 7-ին՝ Շույսկի Սպարտակ Տելեկոմ ակումբի դեմ խաղում։ Ռուսաստանի առաջնության ժամանակ, ընդհանուր առմամբ, Տորպեդոյի կազմում անցկացրել է 315 խաղ, խփել՝ 36 գոլ։ 2011/12 մրցաշրջանում դարձել է թիմի ավագ։ 2012 թվականի օգոստոսի 3-ին հրավիրվել է Սարատովի Սոկոլ ակումբ ։ 2013 թվականի հունիսին վերադարձել է Վլադիմիրսկի Տորպեդո ակումբ ։ 2018 թվականի ամռանը լքել է ակումբը ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ
Աբզանովո (գյուղ, Արխանգելսկի շրջան)
Աբզանովո (Абзаново, Абҙан), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Մինաս Թոխաթցի
Մինաս Թոխաթցի (Լովանդացի, Լեհացի, ), հայ միջնադարյան տաղասաց, գրիչ։ 1540 թ. գաղթել է Կամենից, ապա տեղափոխվել Սուչավա։ 1563 թ. անցել է Լեմբերգ (այժմ՝ Լվով), եղել Գրիգոր Վանեցի արքեպիսկոպոսի քարտուղարը։ Ընդօրինակել է ձեռագրեր։ Նրա «Ռղբ ի վերայ Օլախաց երկրի հայերուն» հայրենասիրական ծավալուն բանաստեղծության մեջ պատկերված են Մոլդավիայի թագավոր Շտեֆան Ռարեշի (իշխել է 1551—1552 թթ.) հալածանքներն ընդդեմ հայերի։ Ողբը, որ գրել է որպես դեպքերի ականատես, սկզբնաղբյուր է Մոլդավիայի հայերի պատմության ուսումնասիրման համար։ Մինաս Թոխաթցու գործերից է նաև «Գովասանք հերիսի» երգիծական ոտանավորը։ Ստեղծագործել է գրաբար՝ աշխարհաբարի տարրերով, երբեմն էլ՝ ժամանակի խոսակցական լեզվով։
Արտաքին հղումներ
Կատեգորիա:Հայ տաղասացներ Կատեգորիա:Հայ գրիչներ Կատեգորիա:Հայ բանաստեղծներ
Աստերոիդների ցանկ (282601-282700)
Աստերոիդների ցանկ (282501-282600) * Աստերոիդների ցանկ * Աստերոիդների ցանկ (282701-282800)
Սուլու (գյուղ, Կամբյա շրջան)
Սուլու (Sulu), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 58 մարդ։
Արտաքին հղումներ
Կատեգորիա:Էստոնիայի Տարտումաա նահանգի Կամբյա շրջանի բնակավայրեր Կատեգորիա:Էստոնիայի գյուղեր
Տոլոշ
Տոլոշ (ტოლოში), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում ։
Դիրք
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Ասպինձայից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 440 մարդ ։
Գորոդենկա (գյուղ, Կորոստիշևի շրջան)
Գորոդենկա (Городенка), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գորոդենկա գյուղում բնակվում էր 51 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 159,38 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր
Ռեկունովկա (գյուղ, Նովի Սանժարիի շրջան)
2001 թվականի տվյալներով Ռեկունովկա գյուղում բնակվում էր 62 մարդ։ Բնակավայրը զբաղեցնում է 0,603 կմ² տարածք։ Բնակչության խտությունը կազմում էր 102,82 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
Կրինիչնի (Միլլերովսկի շրջան)
Կրինիչնի (Криничный), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական հանայնքի կազմի մեջ։
Սրտաքին հղումներ
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի գյուղեր
Այդլինգ
Այդլինգ  (Aindling), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 4291 մարդ (ըստ 2010 թվականի դեկտեմբերի 31-ի). Տարածքը կազմում է 31,43 կմ²։ Պաշտոնական կոդ՝ 09 7 71 114։
Ստորակետ (ճարտարապետական արվեստանոց)
«Ստորակետ» ճարտարապետական արվեստանոցը Հայաստանում գործող երիտասարդ արվեստանոցներից է։ Այստեղ նախագծվում են հանրային տարածություններ, հասարակական նշանակություն ունեցող շենքեր, ինչպես նաև մենատներ։ Դրանցից են «Այբ» ավագ դպրոցը, «Գրին Բին» սրճարանը, Ամերիկյան համալսարանի գրադարանը, Սեդա Ղազարյանի անվան մանկական հոգեբանական կենտրոնը, Տաթևի վանական համալիրի Ձիթհանը, Շուշիի արվեստի ցուցասրահը և այլն։
Պատմություն
2004 թվականին երկու հայ ուսանողներ Ռուսաստանում մասնակցեցին ճարտարապետական մրցույթի ու արժանացան 3-րդ մրցանակի։ Մի տարի հետո ևս մեկ մրցույթ եղավ Ֆրանսիայում, այս երիտասարդների նախագիծը կրկին արժանացավ երրորդ մրցանակին։ Այստեղից առաջացավ ճարտարապետական արվեստանոց բացելու գաղափարը։ 2008 թվականին բացվեց «Ստորակետը»։ Սկզբում այն աշխատում էր երեք հոգանոց անձնակազմով, իսկ այժմ արդեն ունի մոտ 15 աշխատակից։ Արվեստանոցը հիմնադրվել է նախ որպես երկխոսության հարթակ, մտածելու ու ստեղծելու միջավայր։
Արտաքին հղումներ
Կատեգորիա:Հայկական ճարտարապետություն Կատեգորիա:Հայաստանի ընկերություններ
Տուպիրատինս
Տուպիրատինս  (Tupiratins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 1471 մարդ՝ 2006 թվականի տվյալներով։ Գրավում է 895,302 կմ2 տարածք։ Բնակչության խտությունը՝ 1,6 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Սուսանջիքյոյ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Շաբլի (գինի)
Շաբլի (Chablis), գինեգործության տարածաշրջան կենտրոնական Ֆրանսիայում (հյուսիսային Բուրգունդիա), տեղակայված է համանուն քաղաքի տարածքում, ինչպես նաև չոր սպիտակ գինու անվանում, որը մշակվում է այդ տարածաշրջանում։ Շաբլի տարածաշրջանի կարևոր բնութագրիչ է հանդիսանում խաղողի շարդոնե առաջատար տեսակը (շաբլի գինի պատրաստելու համար օգտագործվում է բացառապես շարդոնե խաղողը)։
Տարածաշրջանի զով կլիման (գտնվում է արդյունաբերական խաղողագործության գոտու հյուսիսային սահմանին) և կրաքարային հողերն ապահովում են շաբլիում թթվայնության և մրգային նոտաների համեմատաբար ցածր քանակը (համեմատած ավելի տաք շրջաններում աճեցված շարդոնեի գինիների հետ) ։ Սովորաբար շաբլին գունատ դեղին է՝ թեթև կանաչավուն երանգով։ Ըստ գինու համտեսողների՝ շաբլին առանձնանում է թարմությամբ, թեթևությամբ, ամբողջական համով և հարստությամբ, այս տեսակի գինին շատ հարմար է հնեցման համար ։ Սոմելյեները խորհուրդ են տալիս շաբլին օգտագործել ծովամթերքի (հատկապես ոստրեներ), սերուցքային սոուսով ձկների, ֆուա-գրայի, շոգեխաշած նապաստակի և թռչնամսի հետ ։
Պատմություն
Տարածաշրջանի առաջին խաղողի այգիները հիմնել են հին հռոմեացիները։ Միջնադարում խաղողագործությունը մեծ ծաղկում է ապրել Բուրգունդիայում, մեծամասամբ վանական հաստատությունների ուժերով։ Համարվում է, որ Շաբլիի շրջանում առաջին շարդոնե խաղողի որթատունկերը տնկվել են 12-րդ դարում՝ Պոնտինիայի աբբայության ցիստերցյան վանականների կողմից։ Հետագայում տարածաշրջանում սպիտակ գինու արտադրությունն արագ աճել է, և 19-րդ դարի սկզբին Շաբլիում խաղողի զբաղեցրած տարածքը կազմել է շուրջ 40 հազար հա ։
19-րդ դարի վերջին տարածաշրջանին մեծ հարված է հասցրել ֆիլոքսերա միջատների հարձակումը։ Խաղողի այգիների տարածքները կրճատվել են տասնյակ անգամներ (օրինակ, 1950-ականներին դրանք կազմում էին ընդամենը 500 հա) ։
1938 թվականին տարածաշրջանը ստացել է «ըստ ծագման վերահսկվող անվանում» (AOC) կարգավիճակ, ընդ որում, AOC գոտին սահմանափակվում էր միայն մեկ երկրաբանական շերտով։ 1978 թվականին հստակեցվել են անվանակոչման մի շարք գոտիների սահմանները ։ Աշխարհում շաբլիի նկատմամբ հետաքրքրության աճը և գյուղատնտեսական տեխնոլոգիաների կատարելագործումը թույլ են տվել 2004 թվականին տարածաշրջանում խաղողի այգիների տարածքը հասցնել 4000 հեկտարի ։
Դասակարգում
Մարզի արտադրանքը դասակարգվում է ըստ Բուրգունդիայում ընդունված դասակարգման չորս կատեգորիաների («Շաբլի» ընդհանուր անվամբ, որը կիրառվում է բոլոր կատեգորիաների գինիների համար)՝ «Պետիտ շաբլի» (ֆր.), «Շաբլի» (ֆր.), «Շաբլի Պրեմիեր Կրյու» (ֆր.) և «Շաբլի Գրան Կրյու» (ֆր., բարձրագույն կատեգորիա)։ Պատմականորեն այդ ամենը պարզապես Շաբլի էր, բայց 1919 թվականին առանձնացվել է Chablis-grand-cru բարձրագույն կատեգորիան,1938 թվականին որոշվել է «ապելասիոն» (Premiers cru) տեղանունը, որին հետագայում՝ 1944 թվականին, միացրել են հարակից հողերը, և իրավունք ստացել կոչվելու Petit-chablis («կրտսեր Շաբլի»)։
Գրականության մեջ
Շաբլի գինին հայտնի էր նախահեղափախական Ռուսաստանում ։ Ալեքսանդր Պուշկինը կատակով խորհուրդ է տվել իր ընկերոջը՝ Սոբոլևսկուն. «Նրանք ձեզ կարմրախայտ կբերեն»։ Անմիջապես նրանց ասա, որ պատրաստեն։ Հենց տեսնես, որ գունատվում են, մի բաժակ շաբլի լցրու ականջի մեջ»։ Սթիվ Օբլոնսկին « Աննա Կարենինա » վեպում իրեն անվանում էր «դասական շաբլիի» սիրահար։ Միխայիլ Կուզմինը ևս իր բանաստեղծություններից մեկում անդրադարձել է շաբլի գինուն։
Ամերիկյան շուկայում գերակշռում է Կալիֆոռնիայի շաբլին։ Պյոտր Վայլը Թենեսի Ուիլյամսի մասին էսսեում նկարագրել է «ոստրե դրախտը» Նոր Օռլեանում, որտեղ ոստրեներից հետո օգտագործում էին «կալիֆոռնիական շաբլի»։ Այդ խմիչքի մասին գրել է նաև Ջոն Ափդայկը։ Կալիֆոռնիական շաբլիի մասին բացասաբար է արտահայտվել Էդուարդ Լիմոնովի «Это я, Эдичка» ինքնակենսագրական վեպի հերոսը։
Արտաքին հղումներ
Կատեգորիա:Ֆրանսիական գինիներ Կատեգորիա:Ֆրանսիա Կատեգորիա:Ըմպելիքներ
Ֆաբիան Գոթլիբ ֆոն Բելլինգսհաուզեն
Ֆադեյ Ֆադեևիչ Բելինսհաուզեն (ծննդյան անուն՝ Ֆաբիան Գոթլիբ Թադեուս ֆոն Բելինգսհաուզեն (Fabian Gottlieb Thaddeus von Bellingshausen), ), Անտարկտիդա մայրցամաքի առաջին հայտնաբերող։
Սերում է գերմանա-բալթյան Բելինգսհաուզեն ազնվական տոհմից ։
Կենսագրություն
Ֆադեյ Բելինսհաուզենը ծնվել է 1778 թվականի սեպտեմբերի 9-ին Էզել կղզում։ Տաս տարեկանում ընդունվել է Կրոնշտադտի Ծովային կադետային կորպուս։ 1795 թ. Բելինգսհաուզենը ստացավ իր առաջին ծովային աստիճանը՝ գարդեմարին (նախահեղափոխական Ռուսաստանում՝ ծովային դպրոցի բարձր դասարանի աշակերտ)։
1796 թվականին նա ավարտին է հասցրել Անգլիայի ափերով իրականացվող ճանապարհրդությունը։ 1803 թվականին ընդունվել է Իվան Կրուզենշտեյնի նավ՝ պատրաստվելով կատարել առաջին ռուսական շուրջերկրյա ճանապարհորդությունը ։
1803—1806 թվականներին Բելինգսհաուզենը մասնակցել է առաջին ռուսական շուրջերկրյա ճանապարհորդությանը «Հույս» նավի վրա՝ Կրուզեյնշտեյնի էքսպեդիցիայով։ Ճանապարհորդության ավարտից հետո ստացել է կապիտան-լեյտենանտի կոչում։
1812-ից 1816 թվականներին ղեկավարել է «Միներվա» հածանավը ։
Անտարկտիդայի հայտնաբերում
1819—1821 թվականներին եղել է Անտարկտիդայի հայտնաբերման ռուսական առաջին էքսպեդիցիայի ղեկավար՝ ճանապարհորդելով Հարավային օվկիանոսով։ 1819 թվականի հունիսի 4-ին Կրոնշտադից դուրս գալով՝ էքսպեդիցիան նոյեմբերի 2-ին հասնում է Ռիո դե Ժանեյրո։ Այդտեղից Բելիսհաուզենը առաջին հերթին ուղղություն է վերցնում դեպի հարավ և մոտենալով Հարավային Ջորջիա կղզու հարավարևելյան ափերին, որը հայտնաբերել է Ջեյմ Կուկը, մոտավորապես 56° հարավային լայնության վրա Բելինգսհաուզենը հայտնաբերում է մարքիզ դե Տրավերսեի 3 կղզիները, ուսումնասիրում է Հարավային Սանդվիչյան կղզիները, ուղղվել է դեպի արևելյան լայնության հարավային լայնության 59° և 2 անգամ ուղևորվել է դեպի հարավ։ Հասնելով հարավային լայնության 69°, 1820 թվականի հունվարի 16 (28) էքսպեդիցիան հայտնաբերում է Անտարկտիդան․ մոտենալով նրան հարավային լայնության 69° 21' 28" և արևմտյան երկայնության 2° 14' 50" կոորդինատում, հունվարի 21-ին (փետրվարի 2) ճանապարհորդները երկրորդը տեսան ափը, փետրվարի 5-ին և 6-ին (փետրվարի 17 և 18) գրեթե մոտեցավ ափին։
Արտաքին հղումներ
Կատեգորիա:Գերմանացի ծովագնացներ Կատեգորիա:Գերմանացիները Ռուսաստանում Կատեգորիա:Գերմանացի ճանապարհորդներ Կատեգորիա:Գերմանացի ռազմական գործիչներ Կատեգորիա:Բաղնիքի շքանշանի ասպետներ
Անհաս երեխա
Անհաս երեխա, հղիության ավարտման սովորական ժամկետից վաղ՝ ներարգանդային զարգացման 28-րդ և 38-րդ շաբաթների միջև ծնված երեխա։ Մարմնի երկարությունը 45 սմ-ից պակաս է, քաշը՝ մինչև 2500 գ։ Նորածինների այս խմբի առանձնացումը պայմանավորված է նրանով, որ չնայած իր տարիքի համեմատ նորածինը լինում է բնականոն զարգացած, բայց դեռևս հարմարված չէ ինքնուրույն գոյության համար և պահանջում է ավելի լավ խնամք։ Ուստի, որպես կանոն, ծնվելուց հետո առաջին շաբաթներին լիարժեք խնամքը կարելի է իրականացնել միայն հիվանդանոցի մասնագիտացված բաժանմունքում՝ բժշկի մշտական հսկողությամբ։
Վաղաժամ ծննդաբերության պատճառներ
Վաղաժամ ծննդաբերությունները հաճախ առաջանում են շատ երիտասարդ կամ 35 տարեկանից բարձր առաջնածին կանանց մոտ։ Հաճախ ժամկետից շուտ է ավարտվում բազմապտուղ հղիությունը։
Հղի կնոջ օրգանիզմի վրա բացասաբար են ազդում նյարդահոգեկան և ֆիզիկական վնասվածքները, աշխատանքի ծանր պայմանները, մասնագիտական վնասակարությունները, ընտանիքի անառողջ մթնոլորտը, որոնք հաճախ հանգեցնում են վաղաժամ ծննդաբերության։
Անհաս երեխայի բնութագիր
Անհաս երեխան արտաքին տեսքով, օրգանների և համակարգերի զարգացմամբ տարբերվում է հասուն նորածնից։ Անհաս երեխան օրվա մեծ մասը քնում է, ճիչը թույլ է։ Մաշկը բարակ է, նուրբ, չոր, մուգ վարդագույն կամ կարմիր, տեսքը՝ կնճռոտ։ Նուրբ աղվամազը, որը բնորոշ է նաև հասուն նորածիններին, անհաս երեխաի մոտ, հատկապես մեջքին, ուսերին, այտերին, ավելի լավ է արտահայտված։ Ենթամաշկային ճարպաշերտը թույլ է զարգացած, երբեմն նույնիսկ բացակայում է։ Մկանային լարվածությունը թույլ է։ Մարմնի համեմատ ոտքերը կարճ են, գլուխը համեմատաբար մեծ է, ականջախեցիները փափուկ են, գլխին սեղմված։
Ներքին օրգանները զարգացած են, բայց ֆունկցիոնալ տեսակետից՝ անբավարար հասունացած։ Վերին շնչուղիները նեղ են, կրծքավանդակը թույլ է մասնակցում շնչառությանը։ Թոքերի շնչառական մակերևույթը փոքր է, շնչառությունը՝ անհամաչափ, պարբերաբար կարճատև դադարներով՝ 1 րոպեում 36-82 անգամ։ Անոթազարկը թույլ է, հաճախությունը կարող է արագ փոփոխվել՝ 1 րոպեում 90-160 զարկ, լացի և անհանգիստ ժամանակ կարող է հասնել 200 և ավելի։
Անհաս երեխայի նյարդային համակարգը ֆունկցիոնալ առումով նույնպես անհաս է, օրգանիզմը վատ է պահպանում կայուն ջերմաստիճանը և հեշտությամբ չափից ավելի տաքանում կամ սառչում է, հաճախ առաջանում է շարժող, անհանգստության վիճակ, որը փոխարինվում է թորշոմածությամբ և քնկոտությամբ։ Շարժող, հմտության զարգացումը դանդաղում է անհասության աստիճանին համապատասխան։
Զարգացում
Անհաս երեխայի ֆիզիկական զարգացումը կյանքի առաջին տարում ունի իր առանձնահատկությունները։ Առաջին ամսում այդպիսի երեխաների քաշը, համեմատած հասուն նորածինների հետ, շատ քիչ է ավելանում, բայց հետագա ամիսներին հասակի և քաշի ավելացման թափն ավելի բարձր է, և որքան փոքր քաշով է ծնվել անհաս երեխան, այնքան արագ է այն ավելանում։ Հասուն երեխան 4-5-րդ ամսում քաշը կրկնապատկում է, 1 տարեկանում՝ եռապատկում։ Անհաս երեխայի քաշը կրկնապատկում է 2-3-րդ ամսում, եռապատկում՝ 4-6-րդ ամսում, իսկ ճիշտ խնամքի դեպքում քաշն ավելանում է 4-10 անգամ։ Սակայն 1 տարեկանում անհաս երեխայի հասակի և քաշի ցուցանիշներով լրիվ չի հասնում իր հասակակիցներին, անհասության աստիճանից կախված՝ դա տեղի է ունենում 2-7 տարեկանում (մեծ մասամբ 3 տարեկանում)։
Անհաս երեխայի խնամք
2300 գ ծնված անհաս երեխան, կախված նրա վիճակից և տան պայմաններից, ծննդատնից դուրս է գրվում բժշկի թույլտվությամբ։ Դրանից ցածր քաշով ծնվածները պահանջում են խնամքի հատուկ պայմաններ, նրանց տեղափոխում են մասնագիտացված բաժանմունքներ, որտեղ ապահովվում է անհրաժեշտ խնամքը և բժշկի մշտական հսկողությունը։ 1500 գ և ավելի ցածր քաշով ծնված անհաս երեխային տեղավորում են հատուկ խցիկում (կուվեզ), որտեղ պահպանվում են օդի անհրաժեշտ ջերմաստիճանը, խոնավությունը և թթվածնի քանակությունը։ Կուվեզի մեջ տեղավորում են նաև բարձր քաշով ծնված երեխաներին, եթե նրանց մարմնի անհրաժեշտ ջերմաստիճանը վատ է պահպանվում։ Քաշը 2500 գրամի հասնելիս երեխային կարելի է դուրս գրել բժշկի թույլտվությամբ։
Անհաս երեխան տնային պայմաններում պահանջում է մեծ ուշադրություն և լավ խնամք։ Նորածնի սենյակում օդի ջերմաստիճանը պետք է լինի 22-24 °C։ Մահճակալում երեխայի գլխին և ուսերին պետք է տրվի մի քիչ բարձր դիրք՝ գլխի տակ դնելով ցածր, ոչ փափուկ բարձ։
Խորհուրդ չի տրվում կիպ փաթաթել, օդափոխության բարելավման և հավասարաչափ տաքանալու համար հարկավոր է մահճակալում պարբերաբար փոխել երեխայի դիրքը՝ մի կողքից մյուսին տեղափոխելով։
Հարկավոր է երեխային հագցնել տաք, փափուկ սպիտակեղեն, ձեռքերով հանդերձ փաթաթել բայկայե ծածկոցով։ Գլխին դնել կտորից կարված գլխարկ, երեսը բաց թողնել։ Եթե մարմնի ջերմաստիճանը վատ է պահպանվում, շուրջը դնել ջեռակներ, երկուսը՝ կողքերին, մեկը՝ ոտքերին։ Ջեռակներում ջրի ջերմաստիճանը չպետք է գերազանցի 60 °C։ Ջեռակները փաթաթել սրբիչի կամ տակաշորի մեջ և դնել երեխայից 10 սմ հեռավորության վրա։ Երեխայի մարմնի ջերմաստիճանը պետք է լինի 36.5-36,8 °C, իսկ վերմակի տակ՝ 28-33 °C։
1.5-2 ժ անց ջեռակների ջուրը հաջորդաբար պետք է փոխել։ Գերտաքացման ժամանակ երեխայի դեմքը կարմրում է, նա դառնում է անհանգիստ։ Այդպիսի դեպքում ջեռակները պետք է վերցնել կամ թիվը փոքրացնել, անհրաժեշտության դեպքում՝ մի քանի րոպեով երեխայի շորերը թեթևացնել, ջուր խմեցնել։
Գերսառեցման ժամանակ երեխայի մաշկը դառնում է գունատ՝ կապտավուն երանգով, շոշափելիս սառն է, երեխան թորշոմում է։ Նման վիճակում հարկավոր է ծածկել լրացուցիչ վերմակով կամ երեխային տեղավորել տաք ջրով (36-37 °C) լցված տաշտակում՝ 5-7 ր, այնուհետև շուրջը դնել ջեռակներ և հաճախ ստուգել դրանց ջրի ջերմաստիճանը։
Երբ երեխայի մարմնի ջերմաստիճանը կայունանում է, ջեռակներով տաքացումն ընդհատում են։
Անհաս երեխայի կերակրումն ունի իր առանձնահատկությունները և դժվարությունները, ուստի առաջին ամիսներին ցանկալի է այն կատարել բժշկի հսկողությամբ։ Վաղաժամ ծննդաբերած կանանց կաթնագեղձերը հաճախ սկսում են կաթ արտադրել սովորականից ուշ։ Իսկ անհաս երեխայի համար լավագույնը կրծքի կաթն է։ Ուստի ցանկացած դեպքում անհրաժեշտ է անհաս երեխային կերակրել կրծքի կաթով։
Խորը արտահայտված անհասության դեպքում, անհաս երեխայի մոտ ծծելու ռեֆլեքսը բացակայելիս, սկզբում կերակրում են զոնդով, օրական 10-12 անգամ։ Այնուհետև աստիճանաբար սկսում են կերակրել ծծակով և միայն դրանից հետո ընտելացնում կրծքին։ Քաշը 2500-3000 գ հասնելիս անհաս երեխայի կերակրումը գործնականորեն նույնն է, ինչ ժամկետում ծնվածներինը, բայց հավելյալ սնուցումն սկսում են 2-4 շաբաթ շուտ, զգույշ և աստիճանաբար։
Անհաս երեխայի համար մաքուր օդում զբոսանքներն անհրաժեշտ են և օգտակար, սակայն պահանջում են մեծ զգուշություն։ Դրանք խորհուրդ են տրվում 2500 գրամից ավելի քաշով երեխաներին։ Եթե երեխայի քաշը 3000 գ է և ավելի, ձմռանը զբոսանքները թույլատրվում են -8-10 °C օդի ջերմաստիճանի դեպքում։ 3000 գրամից ցածր քաշի և օդի -8-10 °C-ից ցածր ջերմաստիճանի դեպքում ձմռանը զբոսանքի փոխարեն ավելի լավ է սենյակի օդանցքը բացել։ Զբոսանքներն սկսում են մի քանի րոպեից և աստիճանաբար ավելացնում տևողությունը։ Մրսածության նվազագույն կասկածի դեպքում պետք է երեխային տուն տանել։
Կանխարգելում
Անհասության կանխարգելումը պետք է սկսել դեռևս մինչև հղիությունը։ Կանայք պետք է բուժեն քրոնիկ հիվանդությունները, պահպանեն անձնական և սեռական հիգիենայի կանոնները, ինչպես նաև անհրաժեշտության դեպքում ձեռնարկեն հղիությունը կանխող միջոցառումներ, քանի որ հաճախ անհաս երեխայի ծնվելու պատճառը վիժումներն են։
Հղիության առաջին նշաններն ի հայտ գալիս կինը պետք է դիմի բժշկի՝ անհրաժեշտ հանձնարարականներ ստանալու համար։ Հղի կինը պետք է խուսափի անհարկի հուզումներից, կանոնավոր սնվի, արգելվում է սպիրտային խմիչքներ օգտագործելը, ծխելը։ Հղիության տոքսիկոզների ախտանշաններն ի հայտ գալիս անհրաժեշտ է անհապաղ դիմել բժշկի։
Արտաքին հղումներ
Կատեգորիա:Հղիության պաթոլոգիա Կատեգորիա:Կանանց առողջություն
Մերձազովյան դաշտավայր
Մերձազովյան դաշտավայր, բարձրավայր Ուկրաինայի հարավ-արևելքում, Զապորոժիեի և Դոնեցկի մարզերի տարածքում։
Բարձրությունը մինչև 324 մ (Մոգիլա-Բելմակ լեռ)։ Զառիվայր իջնում է դեպի Ազովի ծով։ Ռելիեֆի հիմնական առանձնահատկությունները պայմանավորված են բյուրեղացած հիմքով, որը ծածկված է դեղնահողային ապարներով։
Բարձրավայրից սկիզբ են առնում Մոլոչնայա, Բերդա, Օբիտոչնայա գետերը, որոնք թափվում են Ազովի ծով։
Հողերից գերակայում են հարավային սևահողերը, տարածքը ինտենսիվ մշակվում է։ Ստորոտներին պահպանվել են տափաստանային տեսակի բուսականությամբ վայրեր։
Բարձրավայրում է գտնվում Ուկրաինական տափաստանային արգելոցի «Կամեննիե մոգիլի» մասը։
Կատեգորիա:Ուկրաինայի աշխարհագրություն
Կենովո (գյուղ, Ռուդնյանսկի շրջան)
Կենովո (Кеново), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Կուդինովկա (Միլլերովսկի շրջան)
Կուդինովկա (Кудиновка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Ժողովածու (5180)
Ժողովածու (5180), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5180 թվի տակ։ Ձեռագիրը գրվել է 1688 թվականին Իսրաել աբեղա (մաաամբ) գրիչի կողմից։ Ստացողները եղել են Տեր Ոսկանը, Տեր Բարսեղը։ Գրված է թղթի վրա, որը ունի 20x13 չափս։ Ձեռագիրը կազմված է 537 թերթից։ Գրված է միասյուն, նոտրգրով։ Ունի K մանրանկարներ։ Պահպանակը ունի մագաղաթ 1 էջ, գրված է՝ նոտրգրով՝ Հիշատակարան։ Կազմը` կաշեպատ տախտակ դրոշմազարդ։ Հիշատակարան գրչի՝ 93ա, 130բ, 166բ, 226բ, հետագայի՝ 533բ, (1689, 1690, 1696 թթ.), 535բ (1697 թ.), 534ա, 535բ (1709 թ.) :
(9642) Տակատահիրո
(9642) Տակատահիրո (Takatahiro), աստերոիդ աստերոիդների հիմնական գոտում։ Հայտնաբերվել է 1994 թվականի սեպտեմբերի 1-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,426554 ա. մ., առավելագույնը մոտենում է 1,9586 ա. մ. հեռավորության վրա և հեռանում 2,8945 ա. մ. ։ Արեգակի շուրջ մեկ ամբողջական պտույտ է կատարում 1380,65 երկրային օրվա ընթացքում, իր ուղեծրով շարժվելով միջինում 0,260747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆուքսթալ
Ֆուքսթալ  (Fuchstal), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 3464 մարդ է (2010 թվականի դեկտեմբերի 31–ի տվյալներով )։ Զբաղեցնում է 39,73 կմ² տարածք։ Պաշտոնական կոդ՝  09 1 81 121։
Բաժանված է երեք գյուղական համայնքի։
Արտաքին հղումներ
Կատեգորիա:Գերմանիայի բնակավայրեր
Կրասնի Սալ (Մարտինովսկի շրջան)
Կատեգորիա:Ռոստովի մարզի Մարտինովսկի շրջանի բնակավայրեր Կատեգորիա:Ռուսաստանի խուտորներ
Գորոդսկոե (գյուղ, Կորոստիշևի շրջան)
Գորոդսկոե (Городське), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գորոդսկոե գյուղում բնակվում էր 406 մարդ։ Բնակավայրը զբաղեցնում է 2288 կմ² տարածք։ Բնակչության խտությունը կազմում էր 177,45 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր
(1761) Էդմոնսոն
Միջին հեռավորությունը Արեգակից կազմում է 3,176606 ա. մ., առավելագույնը մոտենում է 2,4338 ա. մ. հեռավորության վրա և հեռանում 3,9194 ա. մ. ։ Արեգակի շուրջ մեկ ամբողջական պտույտ է կատարում 2067,97 երկրային օրվա ընթացքում, իր ուղեծրով շարժվելով միջինում 0,174084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։
Արտաքին հղումներ
Կատեգորիա:1952 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուլուպեռե
Սուլուպեռե (Sulupere), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 154 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Աբզանովո (գյուղ, Զիանչուրինսկի շրջան)
Բնակչությունը 2009 թվականին գրանցված տվյալներով կազմում էր 1083 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Իդա Ռուբինշտեյնի դիմանկարը
«Իդա Ռուբինշտեյնի դիմանկարը», ռուս նկարիչ Վալենտին Սերովի նկարը։ Հեղինակն այն վրձնել է  1910 թվականին Փարիզում։
Նկարագրություն
Այս դիմանկարում արտացոլվել է «ի ցույց դրված կյանքի» թեման, որը ավելի ուշ ստեղծագործական շրջանում գրավել է նկարչին։ Նկարում պատկերված է հայտնի դերասանուհի և պարուհի Իդա Ռուբինշտեյնը, որի կյանքն անցել է հանրության համակ ուշադրության ներքո։ Սերովը Ռուբինշտեյնին տեսել է Փարիզի բեմերից մեկում և նրա մեջ գտել է Հին Արևելքի մարմնավորումը։ «Նրա յուրաքանչյուր շարժման մեջ հոյակապություն կա, - հիացել է նկարիչը, — ուղղակի կենդանացած հնամենի հարթաքանդակ» ։ Դիմանկարում Սերովն օգտագործել է նոր արտահայտչական միջոցներ, որոնք մոտ էին սիմվոլիզմին։
1910 թվականին Փարիզում Վալենտին Սերովը խնդրել է Իդա Ռուբինշտեյնին դիմանկարի համար կեցվածք ընդունել։ Աշխատանքի ստեղծումից հետո այն հեղինակից ձեռք է բերվել և հանձնվել ռուսական թանգարանի հավաքածու, 1911 թվականին ցուցադրվել է մոսկովյան «Արվեստի աշխարհ» և Հռոմի միջազգային ցուցահանդեսներում։ Նկարի նկատմամբ վերաբերմունքը միանշանակ չի եղել. Սերովի ուսուցիչը՝ Իլյա Ռեպինը, դիմանկարին հավանություն չի տվել։
Արտաքին հղումներ
Կատեգորիա:Վալենտին Սերովի նկարներ Կատեգորիա:1910 նկարներ Կատեգորիա:Ռուսական պետական թանգարանի նկարներ Կատեգորիա:Մերկ կանանց պատկերով նկարներ Կատեգորիա:Կանանց դիմապատկերներ
Տովրի
Տովրի, կամ Տոլտրի, (Товтри; Մեդոբորի Տերնոպոլի մարզում), լեռնային աղեղաձև կրաքարային բլրաշար, որը տարածվում է Պոդոլյան բարձրավայրի կենտրոնական և հարավարևելյան մասերում, սկսվելով Վերինբուգի-Սիրտի հարթավայրից (Փոքր Պոլեսիե, Լվովի և Տերնոպոլի մարզերի հյուսիսային սահմանամասերից, ներքևում (հարավ-արևելք) Զոլոչովից, Սերետ գետի վերին հոսանքներց) դեպի հարավ-արևելք Զբարաժ - Սկալատ - Կամենեց-Պոդոլսկի մինչև Ստարայա Ուշիցա Դնեստրի վրա և Ստեֆանցև Պրուտ գետի վրա հյուսիսային Մոլդավիայում։ Բարձրությունները ընկած են 350–400 մետր միջակայքում, առավելագույնը՝ 430 մետր (հյուսիս-արևմուտքում)։ Բլրաշարի երկարությունը կազմում է մոտ 170–200 կմ, լայնությունը՝ 2–3-ից մինչև 15–25 կմ։
Իրենից ներկայացնում է աշխարհում գոյություն ունեցող միակ լեռնային բլրաշարը, որը առաջացել է ոչ թե տեկտոնիկ գործընթացների հետևանքով, այլ կենդանի օրգանիզմների կենսագոյության արդյունքում։
1996 թվականին Տոբտրների մեծ մասը մտավ Պոդոլսկի Տովտրիներ բնական ազգային պարկի կազմի մեջ։
Տես նաև
Կատեգորիա:Ուկրաինայի աշխարհագրություն
Փիա
Փիա (ფია), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում ։
Դիրք
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Ասպինձայից հեռու է 19 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 97 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ասպինձայի շրջան
Սուսուզ
Սուսուզ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սուրեն Մխիթարյան
Սուրեն Մանուկի Մխիթարյան, մեխանիկոս։ Ֆիզիկական գիտությունների դոկտոր (1991), պրոֆեսոր (1992), թղթակից անդամ՝ 2010։
Ծանոթագրություններ
Կատեգորիա:Հայ մեխանիկոսներ Կատեգորիա:ՀՀ ԳԱԱ թղթակից անդամներ Կատեգորիա:Ֆիզիկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ մեխանիկոսներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Կեսմա (գյուղ, Վեսյեգոնսկի շրջան)
Բնակչությունը 2002 թվականին գրանցված տվյալներով կազմում էր 587 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Վեսյեգոնսկի շրջանի բնակավայրեր
Բելի Ռուկավ
Բելի Ռուկավ (Білий Рукав), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1850 թվականին։
2001 թվականի տվյալներով Բելի Ռուկավ գյուղում բնակվում էր 701 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 292,08 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Սմբատ Շահազիզի անվան թիվ 2 հիմնական դպրոց
Սմբատ Շահազիզի անվան հ 2 հիմնական դպրոց, հանրակրթական հիմնական դպրոց Հայաստանի Աշտարակ քաղաքում։ Դպրոցը գտնվում է Արագածոտնի մարզի Աշտարակ քաղաքի, Ալազանի 10 փողոցում ։
Պատանիների ձայնը հանուն իրենց իրավունքների
Աշտարակի հ 2 հիմնական դպրոցում 2014 թվականի հոկտեմբերից մեկնարկեց «Խատուտիկ» հասարակական կազմակերպության «Հայաստանի Հելսինկան կոմիտե»-ի հետ համատեղ իրականացվող «Պատանիների ձայնը հանուն իրենց իրավունքների» ծրագիրը, որի նպատակն է դպրոցի 7-9-րդ դասարանների երեխաներին տրամադրել գիտելիքներ մարդու իրավունքների մասին, սովորեցնել հանդուրժող լինել շրջապատի նկատմամբ։
Իթվինինգ
Կրթական տեխնոլոգիաների ազգային կենտրոնը Հայաստանի հանրակրթական դպրոցներին հրավիրել էր մասնակցելու Եվրոպական դպրոցների էլեկտրոնային համագործակցության Իթվինինգ համայնքին անդամակցելու երկրորդ փուլի մրցույթին։ Սմբատ Շահազիզի անվան հ 2 հիմնական դպրոցը ևս մասնակցում է ծրագրին ։
Ծանոթագրություններ
Կատեգորիա:Հայաստանի դպրոցներ Կատեգորիա:Աշտարակի շենքեր և կառույցներ Կատեգորիա:Արագածոտնի մարզի ուսումնական հաստատություններ
Սյանդեբկա (Տուլոկսայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գումենիկի (գյուղ, Կորոստիշևի շրջան)
Գումենիկի (Гуменники), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գումենիկի գյուղում բնակվում էր 500 մարդ։ Բնակավայրը զբաղեցնում է 2356 կմ² տարածք։ Բնակչության խտությունը կազմում էր 212,22 մարդ/կմ²։
Օրիակ Լագաստ
Օրիակ Լագաստ (Auriac-Lagast), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2010 թվականի դրությամբ կազմում է 241 մարդ, բնակչության խտությունը` 7.83 մարդ/կմ²։ Բնակավայրը զբաղեցնում է 30.76 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 23 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 137 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 30։ Ակտիվության ցուցանիշը կազմում է 78,1 %։ 107 աշխատունակ մարդկանցից աշխատել է 100 անձ (53 տղամարդ և 47 կին)։ Գործազուրկ են եղել 7 անձ (4 տղամարդ և 3 կին)։ 30 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տուշկանիխա
Տուշկանիխա (Тушканиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ալեի գետի աջ ափով՝ 676 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր